# La Plata

    Ez nahasi Mar del Plata.
La Plata Argentinako erdi-ekialdeko hiria eta portua da, Buenos Airesko probintziako hiriburua. Buenos Airesen hego-ekialdean dago, Rio de la Platako estuarioaren ertzean. 940 kilometro koadroko eremua hartzen du eta 2010ean 654.324 biztanle zituen.

## Historia

Dardo Rocha gobernadoreak fundatu zuen 1882ko azaroaren 19an.
Hiriaren trazadura zehatz-mehatz pentsatu eta planifikatu zen eraiki aurretik. Pedro Benoit arkitektoaren lantaldeak egin zuen diseinua. Egitura ortogonala dauka, perpendikularki gurutzatzen diren kale paraleloekin, eta plaza ugari. Hiribide diagonal batzuk ere daude, zirkulazioa errazten dutenak. Hiriaren erdigunea Mariano Moreno plaza da, Argentinako handinetakoa; bertan daude udaletxea eta Inmaculada Concepción katedral neogotiko eskerga.

## Klima

Datu klimatikoak (La Plata) :
| Hila | Urt | Ots | Mar | Api | Mai | Eka | Uzt | Abu | Ira | Urr | Aza | Abe | Urtekoa |
| Erregistraturiko tenperatura maximoa (°C) | 37.5 | 37.0 | 35.9 | 29.3 | 28.2 | 23.1 | 28.4 | 25.2 | 28.0 | 32.1 | 35.8 | 38.4 | ' |
| Batez besteko tenperatura maximoa (°C) | 29.4 | 27.8 | 25.4 | 21.8 | 17.8 | 14.4 | 14.0 | 16.1 | 17.6 | 21.1 | 24.0 | 27.3 | 21.4 |
| Batez besteko tenperatura (ºC) | 23.1 | 22.0 | 19.8 | 16.3 | 12.6 | 9.7 | 8.9 | 10.7 | 12.3 | 15.6 | 18.5 | 21.0 | 15.9 |
| Batez besteko tenperatura minimoa (°C) | 18.0 | 17.3 | 15.1 | 11.8 | 8.3 | 5.6 | 5.2 | 6.4 | 7.5 | 10.7 | 13.6 | 15.9 | 11.3 |
| Erregistraturiko tenperatura minimoa (°C) | 6.3 | 4.1 | 3.6 | 1.3 | -2.6 | -4.2 | -4.6 | -2.8 | -2.6 | -1.2 | 1.0 | 1.3 | ' |
| Pilatutako prezipitazioa (mm) | 115.7 | 107.9 | 140.2 | 70.1 | 88.6 | 37.5 | 47.5 | 61.4 | 79.1 | 126.6 | 118.1 | 99.9 | 1092.6 |
| Prezipitazio egunak (≥ 1 mm) | 8 | 7 | 9 | 7 | 7 | 6 | 7 | 7 | 7 | 9 | 9 | 9 | 92 |
| Eguzki orduak | 251.1 | 231.7 | 210.8 | 186.0 | 155.0 | 120.0 | 127.1 | 161.2 | 171.0 | 207.7 | 225.0 | 238.7 | 2285.3 |
| Hezetasuna (%) | 75 | 79 | 80 | 82 | 81 | 84 | 84 | 81 | 79 | 79 | 77 | 74 | 79.6 |
| Iturria (1): Servicio Meteorologico Nacional, NOAA (extremes) ||||||||||||||
| Iturria (2): Hong Kong Observatory. ||||||||||||||

## Ekonomia

Merkataritza eta industriagunea (hozkailuak, altzairugintza, petrolio findegiak, industria petrokimikoa) da. Sartu-irten handiko portua du.

## Hiritar ezagunak

* Emilio Pettoruti (1892-1971), margolaria.
* René Favaloro (1923-2000), kirurgialari kardiobaskularra.
* Facundo Cabral, (1937-2011), kantautorea.
* Juan Sebastián Verón (1975), futbolaria.
* Benjamin Rojas - aktorea.
* Nicolás Isasi (1987), zinema eta opera zuzendaria.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2015/08/09 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* ↑ «Provincia de Buenos Aires, partido La Plata. Población total por sexo e índice de masculinidad, según edad en años simples y grupos quinquenales de edad. Año 2010.». censo2010.indec.gov.ar (Noiz kontsultatua: 2015-08-09).
* ↑ El trazado de la Ciudad de La Plata. tallertecnoperio.wixsite.com (Noiz kontsultatua: 2023-8-29).
* ↑ Colombo, Nicolas. La verdadera historia del trazado platense. misteriosdelaplata.blogspot.com (Noiz kontsultatua: 2023-8-29).
* ↑ La Plata Statistical Data (1981-1990). National Meteorological Service of Argentina (Noiz kontsultatua: December 31, 2012).
* ↑ La Plata Aero Climate Normals 1961-1990. National Oceanic and Atmospheric Administration (Noiz kontsultatua: December 31, 2012).
* ↑ Climatological Information for La Plata, Argentina, accessed 31 March 2012.

## Kanpo estekak

* Hiriko webgune ofiziala Laplata.gov.ar
* Datuak: Q44059
* Multimedia: La Plata / Q44059